" અને નિત્યા પોતાની મા વિષે પણ કહે છે "આજે મને મારી મા પર ગુસ્સો આવે છે ને દયા પણ, મારી માએ મને રસોઈ શીખવાડવામાં જેટલાં આગ્રહ, દબાણ કર્યા હતાં, એટલાં જ, વીસ વર્ષની ઉંમરે મારા શરીરમાં કેવાં રહસ્યો ઢબૂરાયાં છે, કેવા આવેગો-ઉન્માદો જાગવાના છે, હોર્મોન્સનો કેવો ઉપદ્રવ ઊઠવાનો છે એ સમજાવવા કર્યા હોત, એનો જાત અનુભવ વિના સંકોચ મારી જોડે સહિયાર્યો હોત, તો મેં જે રીતે મારા જીવનનો દાટ વાળ્યો, કદાચ ન વાળત.